Title: Návrh komuniké
Author: ibittnerova
Last saved by: Bittnerova Iveta
Company: MFSR

SPRÁVA O ÚČASTI VEREJNOSTI NA TVORBE PRÁVNYCH 
PREDPISOV

Verejnosť bola o príprave návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony informovaná prostredníctvom predbežnej informácie k predmetnému návrhu zákona zverejnenej na webovom sídle Ministerstva hospodárstva SR a v informačnom systéme verejnej správy Slov-Lex (PI/2016/156).
	
Verejnosť bola do prípravy predmetného návrhu zákona zapojená aj prostredníctvom konzultácií s podnikateľskými subjektmi, ktoré boli realizované v zmysle Jednotnej metodiky na posudzovanie vybraných vplyvov. V nadväznosti na predbežnú informáciu k návrhom zákonov v oblasti daní a colníctva, ktorá bola zverejnená na portáli Slov-Lex a verejnosť sa mala možnosť k nej vyjadriť v čase od 14. 10. 2016 do 04. 11. 2016, sa k novele Colného zákona uskutočnili konzultácie formou konzultačných stretnutí v dňoch 16. 1. 2017 a 15. 2. 2017. Konzultácií sa zúčastnili zástupcovia Asociácie priemyselných zväzov, Klubu 500, Centra lepšej regulácie a AmCham. Záujem o konzultácie prejavila aj spoločnosť CRIF - Slovak Credit Bureau, ktorá sa však predmetných konzultácií nezúčastnila.

So zástupcami Centra lepšej regulácie boli prediskutované predpokladané vplyvy na podnikateľské prostredie. Zástupcovia AmCham dodatočne predložili návrhy na úpravu Colného zákona v písomnej podobe, ktoré boli predmetom osobitného stretnutia. Vo svojom návrhu poukázali na problematické uplatňovanie osobitných ustanovení o zodpovednosti za porušenie colných predpisov spôsobené predložením nesprávnych údajov alebo nepravdivých údajov. Tieto podnety boli premietnuté do návrhu zákona.